Da Arbeidernes Opplysningsforbund ble dannet i desember 1931 var studievirksomheten i arbeiderbevegelsen i sterk vekst. Det ble raskt klart at AOF trengte permanente lokaler til kurs- og undervisningsformål, ikke minst for den 3-månedlige dagskolen man drev. Valget falt på eiendommen Frydenlund. Stedet ble kjøpt i januar 1933, og prisen var 30 000 kroner. For å finansiere kjøpet dro i gang en kronerulling som innbrakte 4580 kroner. Norsk Kommuneforbund bevilget 10 000 kroner til et fond for opprettelsen, det var også et bidrag fra LO og etter hvert fra 14 forbund samt Oslo Samvirkelag.